**Farské oznamy**

**Dvadsiata štvrtá nedeľa – Sedembolestnej Panny Márie, Patrónky Slovenska - rok B – (15. 9. 2024)**

|  |  |  |
| --- | --- | --- |
| Pondelok | Sv. Kornela a Cypriána, biskupov, mučeníkov | 17.30 |
| Utorok | Sv. Hildegardy z Bingenu, panny a učiteľky Cirkvi | 7.00 |
| Streda | Na poďakovanie za úrodu –kántrový deň | 17.30 |
| Štvrtok | Sv. Januára, biskupa a mučeníka | 7.00 |
| Piatok | Sv. Andreja Kima Taegona, kňaza a spol. | 17.00 |
| Sobota | Sv. Matúša, apoštola a evanjelistu | 18.00 Oblazov |
| Nedeľa | Dvadsiata piata nedeľa cez rok | 8.00 a 10.30 |

Na budúcu nedeľu vás pozývam na sv. omšu o 10.30 a po nej na farský dvor. Budeme podávať dobrý guľáš, pivko, kofolu všetko v réžii farského úradu ako poďakovanie za vašu podporu a pomoc Cirkvi. Pre deti bude pripravený skákací nafukovací hrad, cukrová vata...Budem rád, keď prijmete toto pozvanie na náš **farský** **deň** ako príležitosť spoločne stráviť pekný čas a učiť sa byť si bližší. Gazdinky nemusia variť, ale poprosím ich tak ako minulý rok upiecť nejaký koláčik ku káve, bude nám sladšie. Ďakujem za finančnú i materiálnu podporu tohto dňa.

V utorok o 18.30 hod. pozývam rodičov prvoprijímajúcich detí na farský úrad, na stretnutie ohľadom prvého svätého prijímania.

Milí rodičia v sakristii po sv. omši si môžete prísť zobrať slovníčky pre deti, ktoré si tam za účasť na sv. omši môžu lepiť nálepky.

Vo štvrtok o 18.30 pozývam mužov na stretnutie na farský úrad. Keď sa muži spolu stretnú mužské srdce ožíva. Chce to byť časom spoznávania mužského srdca, výmeny skúseností a modlitby.

Sviatosť manželstva chcú prijať Peter Mozolík z Kotešovej a Petra Lučančinová pochádzajúca z Lietavy. Snúbencov odporúčam do našich modlitieb a ak by niekto vedel o nejakej cirkevnoprávnej prekážke, nech to nahlási na farský úrad.

V hodovej ofere ste darovali 920 eur. Nech Pán odmení vašu štedrosť.

Diecézna charita Žilina prijíma do nového projektu pre odídencov z Ukrajiny nových kolegov na pozície: terénny sociálny pracovník, koordinátor vzdelávania, lektor pre kurzy slovenského a anglického jazyka, matematiky, informatiky. Miesto výkonu práce je Žilina.

Vyšlo nové číslo časopisu Naša žilinská diecéza môžete si ho zobrať na stolíku. Dozviete sa v ňom i koľko rokov je už biskupom náš otec biskup Tomáš a ako prežíval niektoré okamihy svojho života.

Chcem sa poďakovať za vyspádovanie rín v Oblazove, za pozlátenie ostenzória a obnovu sochy Panny Márie Lurdskej, pripravujeme presklenie jej kaplnky, aby nám viac neohorela. Ďalej ďakujem za vaše modlitby, kvetinovú výzdobu, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č. 14.. Želám vám peknú nedeľu a prijmite teraz požehnanie.